stanford-oval/wikipedia huggingface dataset:
Noragugume
Aiheesta muualla

Kuvia tai muita tiedostoja aiheesta Noragugume Wikimedia Commonsissa
Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
Nikeforos Blemmydes

Nikeforos Blemmydes (kreik. Νικηφόρος Βλεμμύδης; lat. Nicephorus Blemmydes tai Blemmida; 1197–1272) oli bysanttilainen filosofi ja munkki, joka kirjoitti sekä filosofisia että teologisia teoksia.
Elämä

Blemmydes oli kotoisin Konstantinopolista. Neljännen ristiretken ja Latinalaisen keisarikunnan perustamisen jälkeen vuonna 1204 hänen perheensä muutti Vähä-Aasiaan. Hän sai hyvän koulutuksen ja toimi papistossa Nikaiassa. Myöhemmin hän ryhtyi munkiksi ja perusti luostarin Efesoksen lähelle.
Blemmydeen oppilaisiin kuuluivat muun muassa keisari Theodoros II Laskaris sekä historioitsija Georgios Akropolites. Blemmydeen logiikan tuntemusta hyödynnettiin ortodoksisen teologian puolustamisessa filioque-kiistaa eli Pyhän Hengen lähtemistä koskevissa väittelyissä paavin lähettiläiden kanssa.
Blemmydes oli välillä kiistoissa keisarien ja Konstantinopolin patriarkan kanssa. Hän muun muassa karkotti Johannes Dukaksen rakastajattaren Markesinan luostarinsa kirkosta ja kirjoitti tästä teologisen kiertokirjeen De regia pellice templo ejecta (Kuninkaan rakastajattaren temppelistä karkottamisesta). Tästä huolimatta keisarit pitivät häntä arvossa. Kun patriarkan virka oli vapaana vuonna 1255, Theodoros II tarjosi sitä Blemmydeelle, mutta tämä valitsi elämän luostarissa ja pysyi siellä kuolemaansa saakka.
Teokset

Blemmydes kirjoitti lukuisia teoksia sekä filosofista että teologiasta, ja erityisesti hänen logiikkaa ja luonnonfilosofiaa käsittelevät yhteenvetonsa olivat hyvin luettuja. Blemmydeen teokset perustuivat enimmäkseen Aristoteleen teoksiin sekä myöhempiin Aristoteles-kommentaattoreihin. Hän sai kuitenkin vaikutteita myös mm. Johannes Damaskolaiselta sekä stoalaiselta Kleomedeeltä. Teologiassaan hän hyödynsi kirkkoisiä. Blemmydes kirjoitti myös lukuisia kirjeitä, runoja, maantieteellisiä teoksia, ohjeita keisarille ja luostarinsa munkeille, sekä kaksi omaelämäkertaa.
Blemmydeen teoksia ovat mm.:
Autobiographia eli Curriculum vitae (Omaelämäkerta)
De corpore (Ruumiista)
De anima (Sielusta, n. 1263)
Epistula universalior
Epitome logica (Logiikan tiivistelmä)
Epitome physica (Fysiikan tiivistelmä)
Expositio in Psalmos (Psalmien selitys)
De processione Spiritus Sancti (Pyhän Hengen lähtemisestä)
De regia pellice templo ejecta (Kuninkaan rakastajattaren temppelistä karkottamisesta)
De regis oficiis (Kuninkaallisista viroista)
Laudatio Sancti Ioanni Evangelistae (Pyhän Johannes Evankelistan ylistys)
Orationes de vitae fine (Puheita elämän päämäärästä)
Regia statua
Sermo ad monachos suos (Saarna hänen munkeilleen)
Kirjallisuutta > Teosten laitokset

Anonymus (Boulismas, D.) (toim.): De corpore.  (Vol. 3, pp. 1–29)  Leipzig:  -, 1784.
Anonymus (Boulismas, D.) (toim.): De anima.  (Vol. 3, pp. 29–48)  Leipzig:  -, 1784.
Lackner, W. (toim.): Nikephoros Blemmydes, Gegen die Vorherbestimmung der Todesstunde.  (Corpus Philosophorum Medii Aevi, Commentaria in Aristotelem Byzantina, vol. 2)  Athens:  The Academy of Athens, 1985.
Munitiz, J. A. (toim.): Autobiographia sive curriculum vitae.  (Corpus Christianorum Series Graeca 13)  Turnhout:  -, 1984.
Wegelin, J. (toim.): Epitome logica.  (Patrologia Graeca 142: 675–1004)  Migne, 1885.
Wegelin, J. (toim.): Epitome physica.  (Patrologia Graeca 142: 1004–1320)  Migne, 1885.
Kirjallisuutta > Muuta kirjallisuutta

Ierodiakonou, Katerina: "A logical joust in Nikephoros Blemmydes' autobiography", 2011. Teoksessa Fink, J. L. & Hansen, H. & Mora-Márquez, A. M. (toim.): Logic and Language in the Middle Ages: Papers in Honour of Sten Ebbesen, s. 125–137.  Leiden:  Brill, 2013.
Nivalan VPK

Nivalan paloasema elokuussa 2017.
Nivalan VPK on perustettu vuonna 1914, ja se kuuluu Pohjois-Pohjanmaan pelastuslaitoksen alueeseen. Se sijaitsee Kalliontie 55:ssä, ja sen puheenjohtajana toimii Tuomas Suvanto. Yhdistys on toiminut aikasemmin Jokilaaksojen pelastuslaitoksen alueella sopimuspalokuntana, mutta sosiaali- ja terveydenhuollon uudistuksen jälkeen toimintaa on jatkettu Pohjois-Pohjanmaan pelastuslaitoksen alueella sopimuspalokuntana vuoden 2023 alusta lähtien.
Toiminta

Yhdistyksen toimintaan kuuluu ylläpitää vapaaehtoisvoimin hälytystoimintaa Nivalan kaupungin alueella. Lisäksi toiminnassa on mukana naisosasto ja nuoriso-osasto.  Nivalan VPK on palkittu vuoden 2019  Jokilaakson pelastuslaitoksen sopimuspalokuntana. Nimitys on Nivalalle jo toinen. Aikasemmin Nivalan VPK on saanut saman nimityksen vuonna 2015.
Naisosasto

Osaston tarkoitus on järjestää Palokuntanaistyötä, joka on monipuolista, turvallisuutta edistävää vapaaehtoistoimintaa. Palokuntanaiset lisäävät lähiympäristönsä turvallisuusviestinnän avulla, tarkoituksena edistää myönteistä suhtautumista paloturvallisuuteen ja varautumiseen normaali- ja poikkeusoloissa.
Naisosasto toimii palokunnan tukiosastona. Pääasiallisena osana toimintaa on järjestää muonitus hälytystehtävillä, mutta myös erilaisissa yhdistyksen tilaisuuksissa. Osaston jäsenillä on mahdollisuus osallistua erilaisiin tapahtumiin ja koulutuksiin. Toimintaan voi osallistua kaikki toiminnasta kiinnostuneet.
Nuoriso-osasto

Yhdistyksen tärkeänä osana on harjoittaa nuoriso-osaston toimintaa. Nivalan VPK:n nuoriso-osasto on perustettu vuonna 1969. Osaston 50-vuotisjuhlia juhlittiin vuonna 2019. Tavoitteena on järjestää palokuntatoiminnasta kiinnostuneille nuorille harrastus, jonka tärkeimpiä suuntaviivoja on harjoitella pelastajan perustietoja ja -taitoja nuorille sopivalla tavalla. Toiminnan tärkeimpänä tehtävänä on kasvatustyö, jolla nuorten turvallistietoja ja -taitoja saadaan parannettua. Liikuntakoulutus on myös tärkeä osa nuoriso-osaston koulutustoimintaa. Nivalan VPK on erittäin suosittu nuorison keskuudessa, ja se on ollut erityisen tunnustettu kasvattajan roolistaan.
Nivalan sammutusauto PP611
New Haven

| New Haven |
| --- | --- |
 New Havenin taivaanrantaa.
 New Havenin kaupunki New Havenin piirikunnan kartalla.
 New Haven
 Koordinaatit: 41°18′N, 72°56′W 
Valtio:   Yhdysvallat
Osavaltio:  Connecticut
Piirikunta:  New Haven
Väkiluku (2010):  129 779
 
 www.newhavenct.gov 
Infobox OKVirheellinen NIMI-arvo: 
New Haven on kaupunki Connecticutin osavaltiossa Yhdysvalloissa. Puritaanit perustivat paikalle siirtokunnan vuonna 1638. Kaupunki tunnetaan etenkin Yalen yliopiston kotipaikkakuntana. Vuoden 2010 väestönlaskennan mukaan New Havenin asukasluku oli 129 779.
Maantiede

New Haven sijaitsee Connecticutin osavaltion eteläosassa New Havenin lahdella Long Island Sound -estuaarin rannikolla. Kaupungin kautta mereen laskee kolme jokea, Quinnipiac, Mill ja West. Long Island Sound vaikuttaa paikalliseen säähän. Talvet alueella ovat tyypillisesti lauhkeita ja lumensadanta sisämaata vähäisempää. Kesät ovat kuumia ja kosteita.
Historia

New Havenin siirtokunnan perustivat John Davenportin johtamat puritaanisiirtolaiset Englannista vuonna 1638. Paikan nimi oli alun perin Quinnipiac paikallisen intiaaniheimon mukaan. Nykyisen nimensä New Haven sai vuonna 1640. Siirtokunnan kasvaessa sen asukkaat perustivat uusia asutuksia ympäröivälle seudulle. New Haven oli oma itsenäinen siirtokuntansa vuoteen 1664 saakka, jolloin se liitettiin Connecticutin siirtokuntaan kostona suojapaikan antamisesta kuningas Kaarle I:n kuolemaan tuominneille tuomareille. Vuosien 1701 ja 1873 välillä New Haven oli kuitenkin siirtokunnan toinen pääkaupunki, kunnes Hartfordista tuli lopulta ainut pääkaupunki. New Haven kukoisti kaupalla Länsi-Intian kanssa ja Yalen yliopisto siirtyi kaupunkiin vuonna 1716. Brittijoukot polttivat New Havenin Yhdysvaltain vapaussodan aikana ja vuonna 1784 se sai kaupungin oikeudet. New Haven alkoi myös teollistua. Eli Whitney keksi cotton gin -koneen ja Charles Goodyear vulkanoidun kumin. Paikallisilla tehtailla valmistettiin Winchester-kiväärejä, pianoja, kelloja ja polkupyöriä. Teollistumista vauhditti vuonna 1839 kaupunkiin vedetty rautatie. Ennen Yhdysvaltain sisällissotaa New Haven oli tärkeä orjuuden vastustajien keskus.
New Havenin keskustaa alettiin uudistaa 1950-luvun lopulla ja New Haven oli yksi ensimmäisistä vastaavanlaisen hankkeen aloittaneista kaupungeista Yhdysvalloissa. Kaupungin vähemmistöihin kuuluneet asukkaat kokivat kuitenkin jääneensä kehityksestä paitsi ja vuonna 1967 tilanne johti mellakoihin. Uudistuksia jatkettiin tästä huolimatta ja esimerkiksi Wooster Squaren entinen slummialue muutettiin kauppa- ja teollisuusalueeksi. Eri kaupunginosien uudistustyöt ovat jatkuneet 2000-luvulla. Ongelmia ei ole kuitenkaan täysin ratkaistu, vaan keskustaa ovat vaivanneet korkea rikollisuusaste ja huumeiden käyttö.
Talous

New Havenin historiallisesti tärkeä teollisuus on edelleen merkittävä osa kaupungin taloutta. Sen rinnalle on kuitenkin noussut muita talouden osa-alueita, kuten terveydenhuolto, sekä liike- ja finanssiala. Suurin osa paikallisista on työllistynyt nykyisin palvelualalle. Myös Yalen yliopistolla on merkittävä osuus kaupungin talouden kannalta. Yliopistolla on kymmeniätuhansia opiskelijoita ja tuhansia työntekijöitä.
Kotitalouksien keskimääräiset vuosittaiset ansiot New Havenissä aikavälillä 2012–2016 olivat 38 126 USD ja henkilöä kohden 23 976 USD. 26,1 % väestöstä eli köyhyysrajan alapuolella.
Väestö

New Havenin asukasluku oli vuoden 2010 väestönlaskennan mukaan 129 779 ja vuoden 2017 arvion mukaan 131 014. Kaupungin asukkaista 42,9 % oli taustaltaan valkoisia, 34,3 % afroamerikkalaisia, 28,6 % latinoja mistä tahansa rodusta ja 4,7 % aasialaisia. 33,7 % kaupungin asukkaista puhui kotonaan jotakin muuta kieltä kuin englantia ja 16,2 % kaupungin asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta New Haven Wikimedia Commonsissa
Connecticutin osavaltio
| --- | --- |
Alueet:   Central Naugatuck River Valley  Gold Coast  Greater Bridgeport  Greater Danbury  Greater New Haven  Greater Hartford  Kaakkois-Connecticut  Litchfield Hills  Lounais-Connecticut  Lower Connecticut River Valley  Quiet Corner 
Piirikunnat:   Fairfield  Hartford  Litchfield  Middlesex  New Haven  New London  Tolland  Windham 
Kaupungit:   Ansonia  Bridgeport  Bristol  Danbury  Derby  Hartford (pääkaupunki)  Meriden  Middletown  Milford  New Britain  New Haven  New London  Norwalk  Norwich  Shelton  Stamford  Torrington  Waterbury  West Haven 
New Havenin kaupungintalo.
Yalen yliopistoon kuuluva Yale Law School.
Oleg Rylkov

Oleg Rylkov (ven. Оле́г Рылько́в; s. 21. joulukuuta 1966 Zelenodolsk, Tatarstan) on venäläinen sarjamurhaaja ja -raiskaaja. Hän syyllistyi 1990-luvulla kahteentoista murhaan, minkä lisäksi hän teki 37–39 lapseen kohdistettua raiskausta. Yksi murhatuista uhreista oli Rylkovin naisystävä. Muut uhrit olivat 6–11-vuotiaita.
Rylkov värvättiin 19-vuotiaana armeijaan. Kahden vuoden palveluksen hän asettui Toljattiin ja sai työn AvtoVAZ:n tehtaalta. Hän meni naimisiin ja sai tyttären. Avioliitto kariutui, minkä lisäksi Rylkov menetti työpaikkansa ja päätyi usein osapuoleksi tappeluissa. Hän myös tarkkaili lapsia ja meni näiden asunnoille näiden ollessa yksin. Rylkov raiskasi uhrinsa toistuvasti ja näytti näille pornolehtiä. Hän yritti keskustella uhriensa kanssa ja varasteli näiden asunnoista omaisuutta. Lähes kaikki uhrit olivat vaaleatukkaisia. Rylkov teki rikoksia ainakin vuodesta 1990, vaikka siirtyi vasta myöhemmin murroista ja raiskauksista murhiin. Hän silpoi osalta uhreista silmiä, korvia, kieltä ja sukupuolielimiä. Vuonna 1996 Rylkov meni asuntoon, jossa olivat alaikäiset sisko ja veli. Siskon hän surmasi kirveellä, mutta poika selviytyi. Rylkov teki vielä yhden murhan ennen kiinnijäämistään vuonna 1997. Motiivinaan hän piti rikostensa tuottamaa mielihyvää.
1990-luvulla Aleksandr Spesivtsev teki samankaltaisia murhia Novokuznetskissa. Tutkinnassa ne sekoitettiin Rylkovin tekoihin, sillä hänen luultiin toimineen välillä Novokuznetskissa. Rylkov sai vuonna 1998 kuolemantuomion, joka muuntui elinkautiseksi vankeustuomioksi. Hän tunnusti osan rikoksistaan heti ja on sittemmin tunnustanut lisää rikoksia. Rylkovin entinen vaimo todisti miehensä olleen väkivaltainen seksistä kieltäytymisen jälkeen.
Nystrand

Nystrand on ruotsinkielinen sukunimi, joka on muun muassa seuraavilla henkilöillä:
Håkan Nystrand (s. 1955), suomalainen metsätalousinsinööri ja järjestöjohtaja, metsäneuvos
Leena Helka-Nystrand (o.s. Helka, 1924–2015), suomalainen kirjailija
Stefan Nystrand (s. 1981), ruotsalainen uimari, MM-mitalisti ja maailmanennätysmies.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Nissan Cube

Nissan Cube on Japanin markkinoilla myytävä Nissanin valmistama pieni tila-auto. Nimensä mukaisesti se on erittäin kulmikas. Ennen vuotta 2014 sitä myytiin Pohjois-Amerikka. Cuben myynti Euroopassa lopetettiin 2011.
Z10 (1998–2001)

Ensimmäinen Cuben korimalli Z10 esiteltiin vuonna 1998. Se oli tehty samalle alustalle Nissan Micran kanssa. Siinä oli myös sama 1,3-litrainen moottori. Lisävarusteena sai CVT-vaihteiston ja nelivedon. Cube oli kooltaan Nissan Micran ja Nissan Sunnyn väliltä.
Z11 (2002–2008)

Seuraava Cuben korimalli oli tilavampi sisältä ja se oli moderni yhdistelmä kulmikkaita ja pyöreitä pintoja. Se perustuu Nissan Marchin kolmanteen (K12) -malliin ja siinä on 1,4-litrainen moottori. CVT-vaihteiston saa myös tähän malliin lisävarusteena. Cubesta on olemassa myös pidennetty seitsemän hengen versio, nimeltään Cube³.
Molemmat mallit saivat vuonna 2005 uuden MR-sarjan 1,5-litraisen moottorin, joka on myös Nissan Tiidassa. Lisäksi tuli markkinoille uusi nelivetoinen e4WD-malli, joka on muulloin etuvetoinen, mutta jos etupyörät alkavat sutia tulee autosta nelivetoinen.
Z12 (2008–)

Cuben kolmas sukupolvi esiteltiin vuonna 2008, ja se oli ensimmäinen, jota vietiin Japanin ulkopuolelle. Vuoden 2014 jälkeen mallia ei ole kuitenkaan myyty kuin ainoastaan Japanissa.
Vuoden 2010 Euro NCAP -kolaritestistä Cube sai tulokseksi neljä tähteä viidestä.
Aiheesta muualla

Kuvia tai muita tiedostoja aiheesta Nissan Cube Wikimedia Commonsissa
Nissan Cube Z10
Nissan Cube Z11
Nissan Cube Z12
Oodi (tietojärjestelmä)

Oodi on  yliopiston opetus- ja opiskelutoimintojen tukemiseen tarkoitettu tietojärjestelmä.
Se oli käytössä yhdeksässä suomalaisessa yliopistossa.
Tietojärjestelmän yhteisestä ylläpidosta vastasi Oodi-konsortio ja palveluntuottajana CSC.
Oodi-konsortion jäsenet olivat Aalto yliopisto, Hanken, Helsingin yliopisto, Itä-Suomen yliopisto, Lapin yliopisto, Lappeenrannan teknillinen yliopisto, Oulun yliopisto, Taideyliopisto sekä Vaasan yliopisto.
Opiskelijat voivat tehdä järjestelmän kautta muun muassa lukukausi- ja tentti-ilmoittautumisia sekä tarkastella opintosuoritustensa tuloksia.
Oodia on oltu korvaamassa Funidatan Sisu-järjestelmällä.
Aiheesta muualla

Oodin verkkosivusto (Arkisto vuodelta 2017)
Oleg Petrov

| Oleg Petrov> Henkilötiedot |
| --- | --- |
Syntynyt: 18. huhtikuuta 1971 (ikä 53) Moskova, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  vasen laitahyökkääjä
Maila:  left
Pituus:  178 cm
Paino:  81 kg
Seura
Seura:  Lokomotiv Jaroslavl
Sarja:  KHL
Pelinumero:  41
Pelaajaura
Pääsarjaura:  1989–
Aik. seurat:  HK TsSKA Moskova (NL/IVY) Montreal Canadiens (NHL) Fredericton Canadiens (AHL) HC Merano (Serie A) HC Ambrì-Piotta (NLA) Quebec Citadelles (AHL) Nashville Predators (NHL) HC Genève-Servette (NLA) EV Zug (NLA) Ak Bars Kazan (KHL) HK Atlant (KHL)   Spartak Moskova (KHL)
NHL-varaus:  127. varaus, 1991 Montreal Canadiens
Oleg Viktorovitš Petrov (ven. Олег Викторович Петров, s. 18. huhtikuuta 1971 Moskova, Venäjän SFNT, Neuvostoliitto) on venäläinen jääkiekkoilija.
Petrovin ura alkoi TsSKA Moskovassa vuonna 1989. Montreal Canadiens varasi Petrovin NHL:ään vuoden 1991 varaustilaisuudessa numerolla 127. Petrov siirtyi Moskovasta Montrealiin vuonna 1992 ja oli voittamassa tulokaskaudellaan Stanley Cupia. Tosin Petrovilla ei ollut vaadittavaa ottelumäärää takana kaudelta, että olisi saanut nimensä pokaaliin. Petrov pelasi vuoteen 1996 Montrealissa ja aina osan kautta farmissa. Kaudelle 1996–1997 Petrov siirtyi Italian Serie A:han HC Meranoon, mutta siirtyi jo kesken kauden Sveitsin pääsarjaan HC Ambrì-Piottaan, jossa pelasi kaksi seuraavaakin kautta. Petrov oli edustamassa Venäjän maajoukkueessa vuosien 1999 ja 2000 maailmanmestaruuskilpailuissa.
Syksyllä 2000 Petrov palasi takaisin NHL:ään ja Montrealiin. Petrov ehti pelata NHL:ssä vielä Nashville Predatorsissa kaudella 2002–2003, ennen kuin palasi takaisin Eurooppaan ja Nationnaliga A:han Sveitsiin. HC Genève-Servetten kauden jälkeen Petrov siirtyi EV Zugiin. Petrov oli Zugin paras pistemies kaudella 2003–2004 30 maalilla ja 23 syötöllä. Vuonna 2007 Petrov palasi lähes 15 vuoden kierroksen jälkeen Venäjälle Ak Bars Kazaniin, josta siirtyi kaudeksi 2009–2010 HK Atlantiin. Pelattuaan HK Atlantissa kaksi kautta hän palasi Ak Bars Kazaniin kaudeksi 2011–2012. Kaudeksi 2012–2013 Petrov siirtyi Spartak Moskovaan. Hän pelasi Spartak Moskovassa tammikuuhun 2003 asti, jolloin joukkue kauppasi hänet Lokomotiv Jaroslavliin vaihdossa Danil Jerdakoviin.
Oo se kun oot

| ”Oo se kun oot” Sanni feat>  Paperi T |
| --- | --- | --- |

Singlen tiedot
 Albumilta: Sanni
 Julkaistu: 14. syyskuuta 2016
 Formaatti: digitaalinen lataus
 Tekijä(t): Sanni Kurkisuo, Henri Salonen, Henri Pulkkinen
 Tuottaja(t): Hank Solo
 Tyylilaji: pop, rap
 Kesto: 04.01
 Levy-yhtiö: Warner Music Finland
Listasijoitukset
 Suomen virallinen lista:  Singlelista: 1.  Latauslista: 2.  Striimatuimmat: 1.  Radiosoittolista: 17. 
Sannin muut singlet
| ”Vahinko” 2016 | ”Oo se kun oot” 2016 | ”Ku Kanye Kanyee” 2016 |
Paperi T:n muut singlet
|   | ”Oo se kun oot” 2016 |   |
”Oo se kun oot” on kolmas single suomalaislaulaja Sannin kolmannelta studioalbumilta Sanni. Single julkaistiin 14. syyskuuta 2016. Sen ovat säveltäneet Sanni sekä Henri ”Hank Solo” Salonen ja sanoittaneet Sanni sekä kappaleella vieraileva rap-artisti Paperi T.
Suomen virallisella listalla kappale nousi suoraan single- ja striimatuimmat-listojen ykköseksi viikolla 38/2016 pysyen kärkipaikalla yhden viikon. Latauslistalla se aloitti 19. sijalta viikolla 37/2016, nousten seuraavalla viikolla parhaimmalle sijalleen toiseksi. Radiosoitossa se nousi parhaimmillaan 17. soitetuimmaksi radiokappaleeksi alkuvuodesta 2017.
Kappaleesta julkaistiin 15. marraskuuta 2016 musiikkivideo Sannin YouTube-kanavalla.
Aiheesta muualla

Kappaleen musiikkivideo YouTubessa
Nuri Bilge Ceylan

| Nuri Bilge Ceylan |
| --- | --- |
 Nuri Bilge Ceylan vuonna 2007.
Henkilötiedot
Syntynyt: 26. tammikuuta 1959 (ikä 65) Istanbul, Turkki
Ammatti:  elokuvaohjaaja, näyttelijä, käsikirjoittaja, valokuvaaja
Puoliso:  Ebru Ceylan
Ohjaaja
Aktiivisena:  1995–
Aiheesta muualla
Viralliset kotisivut
IMDb 
Elonet
Nuri Bilge Ceylan (/d͡ʒejlan/, s. 26. tammikuuta 1959 Istanbul, Turkki) on turkkilainen elokuvaohjaaja, näyttelijä, käsikirjoittaja ja valokuvaaja. Hänen elokuva Kış Uykusu palkittiin Kultaisella palmulla Cannesin elokuvajuhlilla 2014.
Vuonna 2016 Ceylanin elokuva Bir zamanlar Anadolu’da (2011) äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. Elokuva voitti vuonna 2011 Cannesin elokuvajuhlien Grand Prix -palkinnon.
Filmografia > Ohjaajana

Koza (1995, lyhytelokuva)
Kasaba (1997)
Toukokuun pilvet (1999)
Uzak (2002)
Iklimler (2006)
Üç maymun (2008)
Bir zamanlar Anadolu'da (2011)
Kış Uykusu (2014)
Aiheesta muualla

Virallinen sivusto (englanniksi)
Nuri Bilge Ceylan Internet Movie Databasessa. (englanniksi)
ORF

| Österreichischer Rundfunk |
| --- | --- |

Perustettu:  1958
Avainhenkilöt:  Alexander Wrabetz (pääjohtaja)
Kotipaikka:  Wien, Itävalta
Kotisivu:  der.orf.at
Infobox OKVirheellinen NIMI-arvo: 
Yhtiön pääkonttori Wienissä
Österreichischer Rundfunk (ORF) on itävaltalainen yleisradioyhtiö, joka perustettiin vuonna 1958. Yhtiöllä on neljä kansallista televisiokanavaa ja 12 radiokanavaa. Yhtiön rahoituksesta puolet koostuu televisiomaksuista, loput mainonnasta ja muista tuloista.
Televisiokanavat

Yhtiöllä on neljä kansallista televisiokanavaa:
ORF 1, kohderyhmänä nuoremmat sukupolvet ja kaupunkilaiset. Lähettää esimerkiksi uutisia, lastenohjelmia ja elokuvia.
ORF 2, kohderyhmänä vanhempi sukupolvi. Lähettää esimerkiksi dokumentteja ja keskusteluohjelmia.
ORF III, tieto- ja kulttuurikanava.
ORF Sport +, urheilukanava.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset verkkosivut
Noradrenaliini

| Noradrenaliini |
| --- | --- |

Tunnisteet
IUPAC-nimi:  4-[(1R)-2-amino-1-hydroksietyyli]bentseeni-1,2-dioli
CAS-numero:  51-41-2
PubChem CID:  439260
SMILES:  C1=CC(=C(C=C1C(CN)O)O)O
Ominaisuudet
Molekyylikaava:  C8H11NO3
Moolimassa:  169,178 g/mol
Sulamispiste:  216,5–218 °C (hajoaa)
Tiheys:  1,397 g/cm3
Noradrenaliini eli norepinefriini on katekoliamiineihin kuuluva säätelijäaine, jota erittyy hormonina lisämunuaisytimestä ja välittäjäaineena hermopäätteistä sekä keskushermostossa että sympaattisessa ääreishermostossa. Dopamiinin ja serotoniinin ohella se on tärkein monoamiinityyppinen välittäjäaine keskushermostossa. Noradrenaliini lisää sympaattista tonusta yhdessä adrenaliinin kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
Terveyskirjasto: Noradrenaliini
DrugBank: Norepinephrine (englanniksi)
PubChem: Norepinephrine (englanniksi)
The Comparative Toxicogenomics Database (CTD): Norepinephrine (englanniksi)
Human Metabolome Database: Norepinephrine (englanniksi)
Kyoto Encyclopedia of Genes and Genomes (KEGG): Noradrenaline (englanniksi)
Fenetyyliamiinit eli fenyylietyyliamiinit
| --- | --- |
Amfetamiinit:  3C-E | 4-FMP | 4-MTA | Alfametyylidopamiini  | Amfetamiini  | Bentsfetamiini  | Bromo-DragonFLY | Deksamfetamiini | Dimetoksiamfetamiini | DOB | DOC | DOI | DOM | Efedriini | Fenfluramiini | Katiini | Levoamfetamiini | Levometamfetamiini | Lisdeksamfetamiini | MBDB | MDA | MDE | MDMA | Metamfetamiini | PMA | Pseudoefedriini | Tranyylisypromiini
Katekoliamiinit:  Adrenaliini |  Dopamiini | Metyylidopa | Noradrenaliini
Katinonit:  4-bromimetkatinoni | Bupropioni | Katinoni | Mefedroni | Metkatinoni | Dimetyylikatinoni
Muut:  2C-B |  2C-B-FLY | 2CBFly-NBOMe | 2C-C | 2C-D | 2C-E | 2C-F | 2C-I | 2C-N | 2C-SE | 2C-T | 2C-T-2 | 2C-T-4 | 2C-T-7 | 2C-T-8 | 2C-T-21 | 2C-TFM | 25C-NBOMe | 25I-NB34MD | 25I-NBF | 25I-NBMD | 25I-NBOMe | 25P-NBOMe | 25TFM-NBOMe | Allyylieskaliini | Eskaliini | Fenformiini | Fentermiini |  HOT-7 | Meskaliini |  Metyylifenidaatti | Synefriini | Trifluorimeskaliini | Tyramiini
Nivalan Urheilijat

| Nivalan Urheilijat |
| --- | --- |

Perustettu:  1925
Paikkakunta:  Nivala, Suomi
Värit:  Sininen, valkoinen ja punainen
Lajit:  Ammunta, Ampumahiihto, Hiihto, Suunnistus, Yleisurheilu
Nivalan Urheilijat (lyh. NivU, NU) on vuonna 1925 perustettu Nivalassa toimiva urheiluseura. Seuralla on toimintaa ammunnassa, ampumahiihdossa, hiihdossa, suunnistuksessa sekä yleisurheilussa. Vuoteen 1995 saakka seurassa oli myös jääkiekkojaosto, joka sittemmin irtaantui omaksi seurakseen (Nivala Cowboys).
Seura omisti satakunta vuotta Urheilutalo Tuiskulan, kunnes se myytiin lokakuussa 2015 yrittäjälle. Hän keskittyy huvitilaisuuksien järjestämiseen, mutta vuokraa saleja edelleen myös liikuntakäyttöön.
Nivalan Urheilijoilla on edelleen Tuiskulassa toimistotila.